wannaphong/clean_thaiwikipedia huggingface dataset:
# เตี่ยนฉวนซือ
เตี่ยนฉวนซือ  บางตำราแปลว่า อาจารย์ถ่ายทอดเบิกธรรมพุทธระเบียบพิธีการอนุตตรธรรม, นครปฐม : เทิดคุณธรรม, ม.ป.ป., หน้า 4 เป็นตำแหน่งอาจารย์อาวุโสในลัทธิอนุตตรธรรม

 ประวัติ 
ลัทธิอนุตตรธรรมเชื่อว่าเต๋า (ธรรมะ) เป็นสัจภาวะสูงสุด และเป็นวิถีทางที่พระเป็นเจ้า คือ พระแม่องค์ธรรม ได้เปิดเผยแก่มนุษย์ผ่านทาง หมิงซือ  หมิงซือจึงมีอาณัติแห่งสวรรค์ สามารถถ่ายทอดเต๋าแก่บุคคลต่าง ๆ ได้ 

เมื่อถึงยุคของหลิว ชิงซฺวี จู่ซือรุ่นที่ 16 ของลัทธิอนุตตรธรรม เขาได้ตั้งตำแหน่ง เตี่ยนฉวนซือ ขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนจู่ซือได้สายทอง 3, ศุภนิมิต แปลและเรียบเรียง, กรุงเทพฯ: ส่งเสริมคุณภาพชีวิต, ม.ป.ป., หน้า 55 การตั้งเตี่ยนฉวนซือดำเนินมาจนถึงสมัยจู่ซือรุ่นที่ 18 ซึ่งเป็นรุ่นสุดท้าย ได้มีการตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือได้เช่นเดียวกับจู่ซือ และต่อมาเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือได้เช่นเดียวกับเหล่าเฉียนเหรินด้วย ทำให้ปัจจุบันมีเตี่ยนฉวนซือจำนวนมากในลัทธิอนุตตรธรรม

 หน้าที่ 
เตี่ยนฉวนซือมีหน้าที่หลักคือการถ่ายทอด ไตรรัตน์ (ซันเป่า) ให้แก่เวไนยสัตว์ใน พิธีถ่ายทอดเบิกธรรม (ปั้นเต้าหลี่เจี๋ย) โดยการเปิดจุดญาณทวาร บอกสัจจคาถา และสอนการประสานมือเป็นลัญจกร การดำเนินพิธีนี้จะเป็นความลับ ไม่เปิดเผยให้คนนอกรับรู้ ผู้ที่รู้แล้วจะห้ามนำไปเปิดเผยต่อ เพราะเชื่อว่าจะถูกสิ่งศักดิ์สิทธิ์ลงโทษ ไตรรัตน์ ได้แก่เกษร สุทธจิต จันทร์ประภาพ, ธรรมประธานพร เล่ม ๕, เชียงใหม่: บี.เอส.ดี การพิมพ์, 2547, หน้า 185-191วิถีอนุตตรธรรม:รับธรรมะได้รับอะไร , เรียกข้อมูลวันที่ 4 มีนาคม พ.ศ. 2556ความเป็นมาอนุตตรธรรม: บทที่ 2...สามสิ่งวิเศษ , เรียกข้อมูลวันที่ 4 มีนาคม พ.ศ. 2556
 จุดญาณทวาร  คือตำแหน่งเหนือดั้งจมูก ตรงกลางระหว่างคิ้ว โดยเชื่อว่าจุดนี้เป็นที่สถิตของวิญญาณ วิญญาณเข้ามาในร่างกายทางจุดนี้ และเมื่อตายก็จะออกจากร่างกายทางจุดนี้เช่นกัน ถือเป็นประตูสู่นิพพาน เมื่อ เตี่ยนฉวนซือ เปิดจุดนี้ในพิธีรับธรรมแล้วจะทำให้ผู้นั้นบรรลุธรรมได้ง่าย
 สัจจคาถา  มี 5 คำ คือ "อู๋ ไท่ ฝอ หมี เล่อ"  ถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ ได้
 ลัญจกร  โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว 

ลัทธิอนุตตรธรรมเชื่อว่าตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้

 ตำแหน่งพิเศษ 
 เหล่าเฉียนเหริน  หมายถึง เตี่ยนฉวนซือ ที่จู่ซือแต่งตั้งขึ้น ให้เป็นผู้นำแต่ละสาย มีอำนาจแต่งตั้งเฉียนเหรินได้ เหล่าเฉียนเหรินที่สำคัญ เช่น หัน เอินหรง ผู้นำสายฟาอี หวัง ห่าวเต๋อ ผู้นำสายหมีเล่อต้าเต้า จาง เผยเฉิง ผู้นำสายจีฉู่ เป็นต้น
 เฉียนเหริน  หมายถึง เตี่ยนฉวนซือ ที่เหล่าเฉียนเหรินแต่งตั้งให้เป็นผู้นำสายย่อย สามารถแต่งตั้งเตี่ยนฉวนซือได้ เช่น เฉิน หงเจิน ผู้นำสายฟาอีฉงเต๋อ เป็นต้น
 เหล่าเตี่ยนฉวนซือ  หมายถึง เตี่ยนฉวนซืออาวุโส ที่ได้รับมอบหมายให้ปกครองสายธรรมแทนเฉียนเหรินซึ่งถึงแก่กรรมไปแล้ว
# เฮลมอนด์
เฮลมอนด์  เป็นเทศบาลและเมืองในจังหวัดนอร์ทบราบันต์ ประเทศเนเธอร์แลนด์ เฮลมอนด์เป็นที่ตั้งของบริษัทสิ่งทอหลายแห่ง เป็นที่ตั้งของสโมสรฟุตบอล เฮลมอนด์สปอร์ต เมืองมีการตั้งถิ่นฐานราว ค.ศ. 1000 ได้รับสถานะเป็นเมืองราว ค.ศ. 1232
# แม่น้ำไมอา
แม่น้ำไมอา (, หรือ Мая) เป็นแม่น้ำในคาบารอฟสค์ไครและสาธารณรัฐซาฮา ของรัสเซีย ต้นน้ำอยู่บนลาดเขาด้านตะวันตกเฉียงเหนือของทิวเขาสตาโนวอย ไหลไปทางตะวันตกเฉียงใต้และตะวันตกเฉียงเหนือ ลงสู่แม่น้ำอัลดัน แม่น้ำมีความยาว 1053 กม. มีพื้นที่รองรับน้ำ 171,000 ตร.กม. แม่น้ำไมอาปกคลุมไปด้วยน้ำครั้งในช่วงปลายเดือนตุลาคม จนถึงเดือนพฤษภาคม

ไมอา
# วงศ์นกเดินดง
วงศ์นกเดินดง เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Turdidae 

เป็นนกทีมีขนาดเล็ก กินแมลงเป็นอาหารหลัก มีทั้งที่หากินทั้งบนต้นไม้ ยอดหญ้า และพื้นดิน ปากเรียวแหลมหัวกลม ลำตัวเพียว หางมีทั้งสั้นและยาว ตีนใหญ่แข็งแรง เกาะกิ่งไม้และกระโดดตามพื้นดินได้ดี หลายชนิดกินผลไม้ รังทำด้วยใบไม้และกิ่งไม้สานเป็นรูปถ้วยอยู่ตรงง่ามไม้และในโพรงไม้

นกในวงศ์หลายชนิดนี้ในบางข้อมูลจะจัดอยู่ในนกเดินดง จึงมีความคล้ายคลึงกันมากLinnaeus, C. 1758: Systema Naturae per regna tria naturæ, secundum classes, ordines, genera, species, cum characteribus, differentiis, synonymis, locis, Tomus I. Editio decima, reformata. Holmiæ: impensis direct. Laurentii Salvii. i–ii, 1–824 pp doi: http://www.biodiversitylibrary.org/bibliography/542 [170]

มีทั้งสิ้น 335 ชนิดทั่วโลก พบ 21 ชนิดในประเทศไทย

ชนิดที่พบในประเทศไทย
 ชื่อ  ชื่อวิทยาศาสตร์ สถานะนกกระเบื้องคอขาว Monticola gularis นกอพยพนกกระเบื้องท้องแดง Monticola rufiventris นกอพยพ, นกประจำถิ่นนกกระเบื้องผา Monticola solitarius นกประจำถิ่น (ssp madoci) นกอพยพนกเอี้ยงถ้ำ Myophonus caeruleus  นกประจำถิ่น นกอพยพRobson, Craig (2004). A Field Guide to the Birds of Thailand. New Holland. ISBN 1843309211.นกเดินดงหัวน้ำตาลแดง Zoothera interpres หายากนกเดินดงหัวสีส้ม Zoothera citrina นกอพยพนกเดินดงสีเทาดำ Zoothera sibirica นกอพยพนกเดินดงหลังสีไพล Zoothera dixoni นกอพยพนกเดินดงลายเสือ Zoothera dauma นกอพยพ, นกประจำถิ่นนกเดินดงเล็กปากยาว Zoothera marginataนกเดินดงอกดำ Turdus dissimilis นกอพยพ หายาก นกเดินดงพันธุ์ญี่ปุ่น Turdus cardis นกพลัดหลงนกเดินดงปีกเทา Turdus boulboul นกอพยพ หายาก นกเดินดงสีดำ Turdus merula หายากมากนกเดินดงสีน้ำตาลแดง Turdus rubrocanus นกอพยพ หายากนกเดินดงอกเทา Turdus feae นกอพยพ หายากนกเดินดงสีคล้ำ Turdus obscurus นกอพยพนกเดินดงคอสีเข้ม Turdus ruficollis T. r. ruficlllis และ T. r. atrogularis เป็นนกอพยพ หายากมากนกเดินดงอกลาย Turdus naumanni นกอพยพนกปีกสั้นเล็ก Brachypteryx leucophrysนกปีกสั้นสีน้ำเงิน Brachypteryx montana</onlyinclude>
# คิม ย็อน-คย็อง
คิม ย็อน-คย็อง  เกิดวันที่ 26 กุมภาพันธ์ ค.ศ. 1988 ที่อันซัน เป็นนักวอลเลย์บอลระดับอาชีพชาวเกาหลีใต้ เธอเล่นในตำแหน่งตัวตัวตีด้านนอก(Outside Hitter)และเป็นอดีตกัปตันทีมชาติเกาหลีใต้ เธอประกาศอำลาจากทีมชาติในวันที่12 เดือนสิงหาคม ค.ศ. 2021 หลังจบการแข่งขันวอลเลย์บอลหญิงในโอลิมปิกฤดูร้อน 2020 ปัจจุบันเธอได้เล่นให้กับสโมสรวอลเลย์บอลหญิง อินช็อนฮึงกุกไลฟ์พิงก์สไปเดอร์ส 
รางวัลส่วนบุคคล : #1 in the Best Players of 2021 (นักวอลเลย์บอลหญิงที่ดีที่สุดในโลกประจำปี2021)จัดอันดับโดยสหพันธ์วอลเลย์บอลโลก/FIVB

 ประวัติ 
ค.ศ. 2007 คิม ย็อน-คย็อง ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่ฮวัง ยอน-จู, ฮัน ซง-อี และฮัน ยู-มี จบมา)수원전산여고 졸업생 4명, 준결승 진출 맹활약! - 경기eTV뉴스 ทั้งนี้ คิมเป็นหนึ่งในผู้เล่นของเกาหลีใต้ที่ได้รับการกล่าวถึงมากที่สุดในช่วงไม่กี่ปีที่ผ่านมา และในการแข่งขันวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา เธอได้รับรางวัลนักวอลเลย์บอลยอดเยี่ยมถึง 2 รางวัล ซึ่งได้แก่ ทำคะแนนยอดเยี่ยม และเสิร์ฟยอดเยี่ยม"วิลาวัณย์" คว้าผู้เล่นทรงคุณค่า "นุศรา" ซิวยอดเซตเตอร์ วอลเลย์สาวไทยขยี้ญี่ปุ่น 3-0 ฟันแชมป์อช.สมัย 22 นักวอลเลย์สาวไทย คว้าผู้เล่น-มือเซตยอดเยี่ยมศึกชิงแชมป์เอเชีย

 ผลงานในระดับอาชีพ 
 ค.ศ. 2005–09  โชนันฮึงกุกไลฟ์พิงก์สไปเดอร์ส
โคเรียนวี-ลีก ผู้ชนะ (3 สมัย): ฤดูกาล 2005–06, 2006–07, 2008–09
โคเรียนวี-ลีก "ผู้เล่นทรงคุณค่า" (1 สมัย): ค.ศ. 2008
โคเรียนวี-ลีก ไฟนอล "ผู้เล่นทรงคุณค่า" (3 สมัย): ค.ศ. 2006, 2007, 2009
 ค.ศ. 2009–11  เจที มาร์เวลลัส
เจแปนนิสวีลีก รองชนะเลิศ (1 สมัย): ฤดูกาล 2009–10
คุโระวะชิกิออลเจแปน รองชนะเลิศ (1 สมัย): ฤดูกาล 2009–10
เจแปนวี-ลีก "ผู้เล่นทรงคุณค่า" (1 สมัย): ค.ศ. 2011
เจแปนวี-ลีก "ทำคะแนนยอดเยี่ยม" (1 สมัย): ค.ศ. 2010
 ค.ศ. 2011–14  เฟแนร์บาห์เช
ซีอีวีแชมเปียนส์ลีก ฤดูกาล 2011–12 แชมป์
 ซีอีวีแชมเปียนส์ลีก ฤดูกาล 2011–12 "ผู้เล่นทรงคุณค่า"
 ซีอีวีแชมเปียนส์ลีก ฤดูกาล 2011–12 "ทำคะแนนยอดเยี่ยม"
 กวาร์เดียคัพ ฤดูกาล 2012–13, ประเทศโปแลนด์ "ทำคะแนนยอดเยี่ยม"
 ซีอีวีคัพ ฤดูกาล 2012–13 - 16px รองชนะเลิศ, ร่วมกับเฟแนร์บาห์เช

 ผลงานในระดับนานาชาติ 
 วอลเลย์บอลหญิงทีมชาติเกาหลีใต้
วอลเลย์บอลเวิลด์แกรนด์แชมป์เปี้ยนคัพ 2009
บุคคล: "ทำคะแนนยอดเยี่ยม"
วอลเลย์บอลชิงแชมป์เอเชีย 2009
บุคคล: "ทำคะแนนยอดเยี่ยม"
เอเชียนเกมส์ 2010
ทีม: 
วอลเลย์บอลหญิงชิงแชมป์เอเชียนคัพ 2010
ทีม: 
บุคคล: "ทำคะแนนยอดเยี่ยม"
บุคคล: "ตบยอดเยี่ยม"
วอลเลย์บอลชิงแชมป์เอเชีย 2011
ทีม: 
บุคคล: "ทำคะแนนยอดเยี่ยม"
บุคคล: "ตบยอดเยี่ยม"
โอลิมปิกฤดูร้อน 2012
บุคคล: "ผู้เล่นทรงคุณค่า"
บุคคล: "เสิร์ฟยอดเยี่ยม"
วอลเลย์บอลชิงแชมป์เอเชีย 2013
ทีม: 
บุคคล: "ทำคะแนนยอดเยี่ยม"
บุคคล: "เสิร์ฟยอดเยี่ยม"
เอเชียนเกมส์ 2014
ทีม: 
วอลเลย์บอลชิงแชมป์เอเชีย 2015
ทีม: 
บุคคล: "ตัวตบหัวเสายอดเยี่ยม" สุดยอด! ปลื้มจิตร์คว้าบอลเร็วยอดเยี่ยม ตบแชมป์เอเชีย
# ไทเกอร์แอร์
ไทเกอร์แอร์ (Tigerair) หรือชื่อเดิมคือ ไทเกอร์ แอร์เวย์ (Tiger Airways) คือสายการบินราคาประหยัดที่มีฐานการบินอยู่ที่ประเทศสิงคโปร์"Singapore Air Operators ."  Civil Aviation Authority of Singapore. Retrieved on 31 October 2012. "17 Changi Business Park Central 1, #04-06/09 Honeywell Building, Singapore 486073" ให้บริการในเขตภูมิภาคเอเชียตะวันออกเฉียงใต้ ออสเตรเลีย จีน และอินเดีย จากท่าอากาศยานจางีสิงคโปร์

ไทเกอร์แอร์ได้รับรางวัล CAPA Low Cost Airline of Year ในปี ค.ศ. 2006 และ 2010

ไทเกอร์แอร์ได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance) ในปี พ.ศ. 2559

ไทเกอร์แอร์ยุบรวมกิจการกับสายการบินสกู๊ต และเปลี่ยนชื่อและโลโก้จากไทเกอร์แอร์เป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินบางลำจะยังคงมีโลโก้ไทเกอร์แอร์ติดอยู่ และจะทยอยเปลี่ยนเป็นสกู๊ตจนครบทุกลำ

ฝูงบิน
ข้อมูล ณ วันที่ 11 ตุลาคม ค.ศ. 2013 สายการบินไทเกอร์แอร์ประกอบด้วยฝูงบินดังนี้:List of aircraft on Singapore Register  retrieved 4 September 2013

ฝูงบินของสายการบินไทเกอร์แอร์
เครื่องบินประจำการสั่งซื้อจำนวนที่นั่งAirbus A320-2002425180รวมทั้งสิ้น2425

เครื่องบินทุกลำถูกจัดที่นั่งแบบชั้นประหยัดจำนวน 180 ที่นั่งต่อลำ ระยะห่างต่อที่นั่งประมาณ 72.5  ซม. สำหรับแถวปกติ และ 97.5 ซม. สำหรับแถวที่มีความกว้างพิเศษ

เมื่อวันที่ 21 มิถุนายน ค.ศ. 2007 ไทเกอร์แอร์ได้ประกาศว่ามีจะมีการจัดซื้อเครื่องบินอีกจำนวน 30 ลำ ซึ่งมีมูลค่ากว่า 2.2 พันล้านดอลลาร์สหรัฐ ซึ่งคาดว่าจะสามารถส่งมอบได้ระหว่างปีค.ศ. 2011 และ 2014 โดยจะนำมาใช้บินในเอเชีย-แปซิฟิก และภายในประเทศออสเตรเลีย และต่อมาในวันที่ 18 ธันวาคม ค.ศ. 2007 ได้มีการประกาศเพิ่มเติมถึงการจัดซื้อเพิ่มขึ้นเป็นจำนวนทั้งสิ้นรวม 70 ลำแทน
# พระเจ้าบรมวงศ์เธอ พระองค์เจ้าเสงี่ยม
พระเจ้าบรมวงศ์เธอ พระองค์เจ้าเสงี่ยม (17 มีนาคม พ.ศ. 2358 – 22 มกราคม พ.ศ. 2432) เป็นพระราชธิดาพระองค์ที่ 17 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาจันส.พลายน้อย. พระบรมราชินีและเจ้าจอมมารดา. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 276 หรือออกนามว่าจันเขมร เมื่อวันที่ 17 มีนาคม พ.ศ. 2358 (แบบสากลคือ พ.ศ. 2359)

พระเจ้าบรมวงศ์เธอ พระองค์เจ้าเสงี่ยม เป็นหนึ่งในเจ้านายฝ่ายในที่ได้รับเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2425

หลังจากทรงประชวรเรื้อรังมาช้านาน ล่วงมาในเดือนกรกฎาคมพระองค์มีเม็ดขึ้นที่พระชิวหา แม้จะมีแพทย์หลวงเข้ามาถวายการรักษาแต่พระอาการก็ไม่ดีขึ้น ที่สุดพระองค์สิ้นพระชนม์เมื่อวันที่ 22 มกราคม พ.ศ. 2432 (แบบสากลคือ พ.ศ. 2433) สิริพระชันษา 73 ปี และมีพิธีพระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 26 มกราคม พ.ศ. 2435 พร้อมกับพระเจ้าบรมวงศ์เธอ พระองค์เจ้าจามรี พระขนิษฐาต่างพระมารดา

 เครื่องราชอิสริยาภรณ์ 

พงศาวลี
# สาธารณรัฐอะดีเกยา
สาธารณรัฐอะดีเกยา (, Adıge Respublik) เป็นสาธารณรัฐของประเทศรัสเซีย ตั้งอยู่ทางตะวันตกของประเทศ เป็นดินแดนที่อยู่รอบล้อมด้วยดินแดนครัสโนดาร์ มีพื้นที่ 7,600 ตร.กม. (2,900 ตร.ไมล์) มีประชากร 439,996 คน (ค.ศ. 2010) มีเมืองหลวงคือเมืองไมคอป
# มนตร์
มนตร์  หรือ มนต์  คำศักดิ์สิทธิ์หรือคำสำหรับสวดเพื่อเป็นสิริมงคลราชบัณฑิตยสถาน, พจนานุกรม ฉบับราชบัณฑิตยสถาน พ.ศ. 2554, กรุงเทพฯ: ราชบัณฑิตยสถาน, หน้า 878 พบในศาสนาแบบอินเดีย  ทั้งศาสนาฮินดู ศาสนาเชน ศาสนาพุทธ ศาสนาซิกข์ โดยทั่วไปมักเป็นคำสรรเสริญสิ่งศักดิ์สิทธิ์

 ศาสนาพุทธ 

ในศาสนาพุทธ มีการใช้พุทธมนต์ในหลายนิกาย ในแต่ละนิกายมีมนต์สำคัญดังนี้

 นิกาย  มนตร์ วัชรยาน  โอมฺ มณิปทฺเม หูํ ॐ मणिपद्मे हूं สุขาวดี  โอมฺ อมิตาภ หฺรีะ นิจิเร็ง  นามูเมียวโฮเร็งเงเกียว

 ศาสนาฮินดู 

 นิกาย  มนตร์ ลัทธิไศวะ  โอมฺ นมะ ศิวาย ॐ नमः शिवाय ลัทธิไวษณพ  โอมฺ วิษฺณเว นมะ ॐ विष्णवे नमः ลัทธิคณปัตยะ  โอมฺ ศฺรี คเณศาย นมะ ॐ श्री गणेशाय नमः ลัทธิศักติ Om aim hreem kreem shreem ॐ ऐं ह्रीं क्लीं श्रीं

 ลัทธิอนุตตรธรรม 
ลัทธิอนุตตรธรรม เรียกมนตร์ว่า รหัสคาถา หรือ สัจจคาถา  และเชื่อว่าพระแม่องค์ธรรมได้แบ่งธรรมกาลออกเป็น 3 ยุค เรียกว่ายุคสามกัปสุดท้าย ในแต่ละยุค พระแม่จะมอบหมายให้พระพุทธเจ้าเป็นผู้ปกครองและมีรหัสคาถากำหนดไว้แตกต่างกันไป ดังต่อไปนี้สายทอง (พงศาธรรม ๑), ศุภนิมิต ผู้แปล, กรุงเทพฯ: ส่งเสริมคุณภาพชีวิต, ม.ป.ป., หน้า 24-40 

 ธรรมกาล  ระยะเวลา  ผู้ปกครอง  รหัสคาถา ยุคเขียว  1886 ปี  พระทีปังกรพุทธเจ้า  อู๋เลี่ยงโซ่วฝอ ยุคแดง  3,140  พระศากยมุนีพุทธเจ้า  หนันอู๋อาหมีถัวฝอ ยุคขาว  10,800 ปี  พระศรีอริยเมตไตรย  อู๋ไท่ฝอหมีเล่อ
สัจจคาถาถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ มีเฉพาะผู้ได้รับอาณัติแห่งสวรรค์ (ได้แก่ จู่ซือ เหล่าเฉียนเหริน เฉียนเหริน และเตี่ยนฉวนซือ) เท่านั้นที่เปิดเผยสัจจคาถาได้ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆเกษร สุทธจิต จันทร์ประภาพ, ธรรมประธานพร เล่ม ๕, เชียงใหม่: บี.เอส.ดี การพิมพ์, 2547, หน้า 185-191
# ปีศาจ (ภาพยนตร์)
ปีศาจ  ภาพยนตร์สยองขวัญสัญชาติอเมริกัน ในปี ค.ศ. 2010

เนื้อเรื่อง
ฟิลาเดลเฟีย ในเช้าวันที่แสนขมุกขมัว จู่ ๆ ก็มีอุบัติเหตุคนตกตึกเสียชีวิตจากชั้น 35 ของอาคารสำนักงานเลขที่ 333 นักสืบบาวเดน พร้อมกับคู่หูจึงถูกเรียกมาทำหน้าที่อีกครั้ง และในอาคารเดียวกันนั้น คนแปลกหน้า 5 คน ที่ประกอบไปด้วย รปภ.มือใหม่, หญิงสาว, เซลล์แมนมาดกวน, หญิงสูงวัย และชายหนุ่มคนหนึ่ง ทั้งหมดได้ขึ้นลิฟต์ตัวที่ 6 พร้อมกัน ลิฟต์ไปติดค้างอยู่ระหว่างชั้นที่ 20 กับ 21 แม้ทั้งหมดจะพยายามร้องขอความช่วยเหลือ แต่ทีม รปภ.ของอาคารกลับไม่สามารถช่วยเหลืออะไรพวกเขาได้ นอกจากการสื่อสารทางเดียวคือ การมองเห็นเหตุการณ์ทั้งหมดจากกล้องวงจรปิดภายในลิฟต์ และคำสั่งจากไมโครโฟนที่สามารถพูดได้อย่างเดียว โดยไม่สามารถรับฟังอะไรได้ เมื่อไฟได้ดับลงเพียงชั่วขณะ เมื่อไฟติด ปรากฏว่าหญิงสาวได้ถูกอะไรบางอย่างจู่โจม และทำให้หลังของเธอได้รับบาดแผล ก่อนที่สถานการณ์ทั้งหมดจะเลวร้ายลงเรื่อย ๆ ซึ่งนักสืบบาวเดนได้ทำการสืบค้นประวัติของ 5 คนนี้ ก่อนจะพบว่าทั้งหมดไม่ได้เป็นคนที่มีประวัติดีอะไรเลย และคนเหล่านี้ยังมีอะไรบางอย่างเกี่ยวพันกันด้วย แต่ตามความเชื่อของ รามิเรซ รปภ.คนหนึ่งเชื่อว่า นี่เป็นการกระทำของปีศาจ

นักแสดง
คริส เมซซิน่า...นักสืบบาวเดน 
โลแกน มาร์แชลล์-กรีน...แอนโทนี่ เจนคาวสกี้
เจนนี โอ'ฮารา...หญิงชรา/ปีศาจ
เจฟฟรีย์ อาเรนด์...วินซ์ แมคคอร์มิค
โบจาน่า โนวาโกวิค...ซาราห์ คาราเวย์
โบคีม วู้ดไบน์...เบน 
เจค็อบ วาร์กัส...รามิเรซ
โจซัว พีซ...นักสืบมาร์โควิช

เบื้องหลัง
Devil เป็นภาพยนตร์สยองขวัญที่เกิดจากการเขียนบทและวางโครงเรื่องของ เอ็ม. ไนท์ ชยามาลาน ผู้กำกับภาพยนตร์ชาวอเมริกันเชื้อสายอินเดียชื่อดัง ซึ่งในเรื่องนี้นับเป็นผลงานเรื่องแรกในกลุ่มเรื่องเขย่าขวัญสั่นประสาทชุด  The Night Chronicles ซึ่งเป็นจินตนาการจากความคิดของชยามาลานเอง  ชยามาลานได้ร่วมมือร่วมใจกับผู้สร้างภาพยนตร์หลายคน เพื่อสรรหาวิธีการใหม่ ๆ เพื่อทำให้ผู้ชมตื่นเต้นหรือขนลุกในภาพยนตร์ชุดนี้  โดยในเรื่องนี้ กำกับโดย  จอห์น เอริค ดาวเดิล'เอ็ม ไนท์ ชยามาลาน' ส่งหนังใหม่'DEVIL-ปีศาจ' รับฮาโลวีน 30 ก.ย. นี้ จากบ้านเมือง

ภาพยนตร์เริ่มถ่ายทำขึ้นในเดือนตุลาคม ค.ศ. 2009 ที่โทรอนโท ประเทศแคนาดา และมีการถ่ายทำเพิ่มเติมอีกหลายฉากในฟิลาเดลเฟียและลอสแอนเจลิส
# เอิร์ลแห่งเวสเซ็กซ์
เอิร์ลแห่งเวสเซ็กซ์  เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา

เอิร์ลแห่งเวสเซ็กซ์ (ปัจจุบัน)

ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์http://www.royal.gov.uk/ThecurrentRoyalFamily/TheEarlofWessex/Stylesandtitles.aspx  แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน 

เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็นไวเคานต์เซเวิร์น  โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย นอกจากนี้ในวันที่ 10 มีนาคม 2562 สมเด็จพระราชินีนาถเอลิซาเบธที่ 2 พระราชทานตำแหน่ง เอิร์ลแห่งฟอร์ฟาร์ (อังกฤษ: Earl of Forfar) ใช้เป็นบรรดาศักดิ์ในสกอตแลนด์ ในโอกาสที่เจ้าชายเอ็ดเวิร์ดทรงมีพระชันษา 55 ปี

ลำดับการสืบตระกูล

 15px เจ้าชายเอ็ดเวิร์ด ดยุกแห่งเอดินบะระ (ประสูติ 10 มีนาคม 1964)
 (1) 15px เจมส์ เมานต์แบ็ตเทน-วินด์เซอร์ เอิร์ลแห่งเวสเซ็กซ์ (เกิด 17 ธันวาคม 2007)
# สุชาติ บรรดาศักดิ์
สุชาติ บรรดาศักดิ์ (เกิด 11 สิงหาคม พ.ศ. 2498) หัวหน้าพรรคราษฎร์วิถี และเป็นอดีตสมาชิกสภาผู้แทนราษฎรจังหวัดนนทบุรี 3 สมัย

 ประวัติ 
นายสุชาติ บรรดาศักดิ์ เกิดเมื่อวันที่ 11 สิงหาคม พ.ศ. 2498 เป็นบุตรของนายไว และ นางเอม บรรดาศักดิ์ และเป็นน้องชายของนาย วิชัย บรรดาศักดิ์ นายกเทศมนตรี เทศบาลนครปากเกร็ด สำเร็จการศึกษา ปริญญาตรี และปริญญาโท จาก มหาวิทยาลัยสวนดุสิต

 งานการเมือง 
นายสุชาติ เคยดำรงตำแหน่งประธานสภาจังหวัดก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2539 สังกัดพรรคประชากรไทย (ก่อนที่จะย้ายมาสังกัด พรรคราษฎร ในเวลาต่อมา) และได้รับเลือกติดต่อกันจนถึง พ.ศ. 2548 รวม 3 สมัย ศูนย์ข้อมูลนักการเมือง

พ.ศ. 2550 นายสุชาติลงสมัคร ในสังกัดพรรคประชาราช แต่ได้คะแนนเป็นเพียงอันดับที่ 9 ของเขต (มี ส.ส. ได้ 3 คน) ต่อมา ในปี พ.ศ. 2554 สังกัดพรรคประชาธิปัตย์ ลงสมัครรับเลือกตั้งในพื้นที่เขต 4 แต่ไม่ได้รับเลือกตั้งอีกครั้ง โดยพ่ายแพ้ให้กับ นายมนตรี ตั้งเจริญถาวร จากพรรคเพื่อไทย

ใน พ.ศ. 2561 นายสุชาติได้ย้ายจากพรรคประชาธิปัตย์มาสังกัด พรรคพลังพลเมืองไทย รับตำแหน่งรองหัวหน้าพรรคhttp://www.ratchakitcha.soc.go.th/DATA/PDF/2561/D/070/T137.PDF และประธานสรรหาผู้สมัครสมาชิกสภาผู้แทนราษฎรของพรรคพลังพลเมืองไทยอดีตงูเห่านั่งประธานสรรหาผู้สมัคร ส.ส. ต่อมาในปี 2564 เขาได้จัดตั้งพรรครวมไทยรักชาติขึ้น และรับตำแหน่งหัวหน้าพรรค"สุชาติ บรรดาศักดิ์" อดีตไทยรักไทย ยื่นกกต.ตั้ง "พรรครวมไทยรักชาติ"อดีตส.ส.ไทยรักไทย ยื่นขอตั้งพรรค "รวมไทยรักชาติ"

 สมาชิกสภาผู้แทนราษฎร 
นายสุชาติ บรรดาศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนนทบุรี สังกัดพรรคประชากรไทย → พรรคราษฎร (พ.ศ. 2541)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนนทบุรี สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนนทบุรี สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒๘, ๑ ธันวาคม ๒๕๔๓
# อาชญา
อาชญา  เป็นจักระที่หกตามความเชื่อของศาสนาฮินดูลัทธิตันตระและกุณฑาลินีโยคะ เชื่อว่าตั้งอยู่ภายในศีรษะหลังหว่างคิ้ว ซึ่งถือว่าเป็นตำแหน่งตาที่สาม

ในศาสนาฮินดูถือว่าอาชญาจักระเป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย

อาชญาจักระยังเป็นจุดบรรจบของนาฑิทั้งสามก่อนจะไหลขึ้นสู่สหัสราระซึ่งเป็นจักระสูงสุด ผู้ปฏิบัติโดยเพ่งที่จักระนี้จะสามารถพ้นจากทวิภาวะได้

นอกจากศาสนาฮินดูแล้ว ศาสนาพุทธแบบทิเบตและลัทธิอนุตตรธรรมก็ให้ความสำคัญกับอาชญาจักระด้วย ลัทธิอนุตตรธรรมเรียกอาชญาจักระว่าจุดญาณทวารไตรรัตน์, นครปฐม: เอกอนันต์เผยแพร่ธรรม, ม.ป.ป., หน้า 24-35เย่วรรณา, เหตุใดต้องรับธรรม, นครปฐม : เอกอนันต์เผยแพร่ธรรม, ม.ป.ป., หน้า 29
# วังลักษมีวิลาศ
วังลักษมีวิลาศ เป็นอดีตวังที่ตั้งอยู่ที่ถนนศรีอยุธยา แยกพญาไท เขตราชเทวี กรุงเทพมหานคร ปัจจุบันถูกรื้อแล้วและเป็นที่ตั้งของศูนย์รวมนักศึกษาแบ๊บติสต์ (Baptist Student Center)

ประวัติ
วังลักษมีวิลาศสร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เพื่อเป็นที่ประทับของพระนางเธอ ลักษมีลาวัณ มีพื้นที่ประมาณ 2 ไร่ ตัววังมีลักษณะเป็นอาคารครึ่งปูนครึ่งไม้พระนางเธอ ลักษมีลาวัณได้ประทับอยู่ที่นี่ตั้งแต่เป็นพระมเหสีตราบจนกระทั่งสิ้นพระชนม์

ปัจจุบัน
ภายหลังการสิ้นพระชนม์ของพระนางเธอลักษมีลาวัณ วังได้ถูกทิ้งร้างอยู่นานปีด้วยเหตุลอบปลงพระชนม์เจ้านายกลายเป็นข่าวหน้า 1 ของหนังสือพิมพ์ยุคนั้น ประกอบกับมีเรื่องโจษขานถึงวิญญาณของผู้เป็นเจ้าของสถานที่ตามความเชื่อแบบไทยๆ จึงไม่มีทายาทคนใดกล้าเข้ามาพักที่วังนี้ ต่อมานายฮาโรลด์ และนางโรส รีฟส์ มิชชั่นนารีจากคริสตจักรแบ๊บติสต์ในสหรัฐอเมริกาที่เข้ามาเผยแผ่ศาสนาในเมืองไทย กำลังมองหาที่ตั้งถาวรเพื่อสร้างอาคารศูนย์รวมนักศึกษาแบ๊บติสต์ จนกระทั่งมาพบที่ดินวังเก่าของพระนางเธอลักษมีลาวัณเข้า จึงมีการเจรจาขอซื้อที่ดินผืนนี้จากทายาทผู้สืบมรดกและสำนักงานทรัพย์สินส่วนพระมหากษัตริย์ ครั้งนั้นพระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาของพระนางเธอลักษมีลาวัณ ได้กราบบังคมทูลพระบาทสมเด็จพระมหาภูมิพลอดุลยเดชมหาราช บรมนาถบพิตร ขอพระบรมราชานุญาตขายที่ดินผืนนี้ ที่ดินผืนนี้จึงตกเป็นสมบัติของคริสตจักรแบ๊บติสต์ 

เมื่อมีการบูรณะอาคารในที่ดินวังลักษมีวิลาศแล้วเสร็จ ได้มีพิธีเปิดอย่างเป็นทางการเมื่อวันที่ 19 พฤษภาคม พ.ศ. 2505 โดยพระเจ้าวรวงศ์เธอ กรมหมื่นนราธิปพงศ์ประพันธ์เสด็จมาทรงเป็นประธานในพิธี อีก 3 ปีต่อมาศูนย์รวมนักศึกษาแบ๊บติสต์จึงได้ทำการปรับปรุงใหม่โดยก่อสร้างเป็นอาคารถาวร 4 ชั้นบนที่ดินดังกล่าว และคงอยู่จนถึงปัจจุบันนี้รักหลอนในรั้ววัง ตอนที่ 2
# อนงค์ ตงศิริ
อนงค์ ตงศิริ (12 กุมภาพันธ์ พ.ศ. 2473 – 21 กันยายน พ.ศ. 2536) อดีตสมาชิกสภาผู้แทนราษฎรจังหวัดสกลนคร 3 สมัย สังกัดพรรคประชาธิปัตย์ และอดีตสมาชิกสภาเทศบาลเมืองสกลนคร

 ประวัติ 
อนงค์ เกิดเมื่อวันที่ 12 กุมภาพันธ์ พ.ศ. 2473 เป็นบุตรของนายอ่อน นางสัมมา โมราราษฎร์ มีพี่น้องร่วมบิดา-มารดา รวม 4 คน สำเร็จการศึกษาระดับมัธยมศึกษา จาก โรงเรียนมัธยมศิริขันธ์ ด้านครอบครัวสมรสกับ นายประชา ตงศิริ อดีต สส. มีบุตร-ธิดา รวม 9 คนหนังสือ งานพระราชทานเพลิงศพ นางอนงค์ ตงศิริ พิมพ์เป็นอนุสรณ์ในงานพระราชทานเพลิงศพ นางอนงค์ ตงศิริ ณ ฌาปนสถาน วัดป่าสุทธาวาส วันที่ 25 ธันวาคม พุทธศักราช 2536

อนงค์ เสียชีวิตด้วยโรคหัวใจล้มเหลว เมื่อวันที่ 21 กันยายน พ.ศ. 2536 สิริอายุ 63 ปี

 การทำงาน 
อนงค์ ประกอบอาชีพค้าขายพร้อมกับครอบครัว มาตั้งแต่ปี พ.ศ. 2494 เริ่มต้นจากการวิ่งรถโดยสารและขายอะไหล่พร้อมอู่ซ่อมรถยนต์ ซึ่งกิจการได้ดำเนินเป็นไปอย่างดียิ่ง จนสามารถขยายธุรกิจเพิ่มขึ้นคือ โรงเลื่อยจักร ตัวแทนจำหน่ายรถจักรยานยนต์ยามาฮ่า รถยนต์นิสสัน (แต่ภายหลังเลิกกิจการเพราะบริษัทแม่ตั้งบริษัทกลการ  จำกัด มาเป็นตัวแทนจำหน่ายเอง) และตัวแทนจำหน่ายรถจักรยานยนต์ฮอนด้า ซูซูกิ ตามลำดับ ตลอดทั้งกิจการอื่นๆ อีกมากมาย เช่น รับเหมาก่อสร้าง, โรงน้ำแข็ง และปั๊มน้ำมัน เป็นต้น

 งานการเมือง 
อนงค์ เข้าสู่วงการการเมืองด้วยการดำรงตำแหน่งสมาชิกสภาเทศบาลเมืองสกลนคร ใน พ.ศ. 2517 ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคประชาธิปัตย์ และได้รับเลือกติดต่อกันจนถึง พ.ศ. 2529 รวม 3 สมัย

 สมาชิกสภาผู้แทนราษฎร 
นางอนงค์ ตงศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสกลนคร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสกลนคร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสกลนคร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓๙, ๑ ธันวาคม ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๐ ง ฉบับพิเศษ หน้า ๓๑๓, ๗ กุมภาพันธ์ ๒๕๒๙